projecte-aina/catalan_government_crawling huggingface dataset:
El Servei de Llengües Estrangeres del Departament d'Ensenyament duu a terme diferents programes educatius de llengua i cultura de la nova ciutadania, que posen les llengües familiars a l'abast dels centres educatius per tal de donar impuls a un Projecte Lingüístic Plurilingüe, en una acció educativa i integrada per a la convivència i la cohesió social.
En aquest marc de diàleg intercultural, el plurilingüisme de l'alumnat és una opció estratègica de futur que beneficia a tota la ciutadania i que cal promoure en el treball competencial, d'acord amb el Projecte Educatiu de cada centre.
Pàgina web que ofereix indicacions de referència per ajudar a pronunciar els sons més característics de diferents llengües.
El Grup d'Estudi de Llengües Amenaçades es va crear l'any 1992 amb l'objectiu de promoure la recerca en llengües amenaçades i donar a conèixer la diversitat lingüística i el seu valor.
Aquesta pàgina web conté el mapa que reflecteix la diversitat lingüística a la Unió Europea.
Situa cinquanta-nou llengües, ja siguin oficials o no, en els vint-i-cinc estats membres, i destaca gràficament el domini lingüístic del català.
El cartell, de 130x76 cm, recull el nom de les llengües en català, aranès i anglès.
Pàgina web que conté informació sobre la situació actual de les llengües minoritàries de la Unió Europea.
UN MODEL D'EDUCACIÓ PLURILINGÜE I INTERCULTURAL
Dimarts 23 d'octubre de 2018, a les 18.00 h, al Petit Palau
(Palau de la Música, 4-6, accés carrer Sant Pere més Alt)
Aquest acte té com a objectiu presentar el document que descriu el model lingüístic del sistema educatiu a Catalunya.
Un model d'educació plurilingüe i intercultural que ha de donar resposta als canvis produïts en els camps tecnològic, demogràfic i cultural dels darrers anys i als reptes que plantegen des de la perspectiva de l'ensenyament i l'aprenentatge.
Un model educatiu que té com a objectiu preparar els alumnes per viure, interactuar i desenvolupar-se en un entorn social i cultural divers, complex i dinàmic que requereix l'assoliment d'unes competències que els permetin viure i participar en societats plurals i complexes.
Un model que és fruit de l'experiència i de l'expertesa dels docents, de la recerca acadèmica a les universitats i de les directrius i orientacions dels organismes internacionals de referència.
Un model lingüístic que situa el català com a llengua vehicular i vertebradora del conjunt del sistema per garantir-ne el coneixement a tot l'alumnat i afavorir-ne l'ús, alhora que estableix les bases estructurals que permeten potenciar els enfocaments inclusius, plurilingües i interculturals que construeixen les relacions entre les diferents cultures, i entre la primera i les altres llengües, que faciliten la interdisciplinarietat, el pensament holístic i transversal, i una cooperació més estreta del professorat en tot el currículum.
Perquè garantir a tot l'alumnat una competència lingüística sòlida desenvolupada a través de diferents llengües es configura com a eix fonamental de la política educativa de Catalunya.
Durant l'acte, que serà presidit per l'Honorable Conseller d'Ensenyament, es presentaran les línies mestres de la política lingüística educativa i els resultats de la recerca acadèmica que la sustenten a través de la participació d'experts catalans i internacionals.
Esperem comptar amb la vostra presència i us agrairem que feu extensiva la invitació a totes aquelles persones a qui penseu que pot interessar.
Atès que l'aforament és limitat, cal confirmar l'assistència a:
Dia internacional de la francofonia El 20 de març és el dia internacional de la francofonia.
Aquest esdeveniment va ser creat l'any1998 com una manera perquè els 70 Estats i Governs de l'Organització Internacional de la Francofonia, celebrin el seu enllaç comú - la llengua francesa - així com la seva diversitat.
Agenda cultural amb participació Suïssa: exposicions, literatura, conferències, concerts i cinema
Activitats culturals a la Llibreria Jaimes
A partir del llibre "Manger, bouger pour ma santé", que tracta el tema d'alimentació saludable, l'alumnat de l'Institut Gabriel Ferrater de Reus ha elaborat un programa de ràdio en fracès.
L'alumnat de francès de segon cicle d'ESO i de Batxillerat de l' Institut Molí de la Vila de Capellades ha realitzat un projecte sobre els nens soldat al món.
Com a part del projecte van gaudir d'una xerrada a càrrec de la Sra.
Dominique AitOuyahia-McAdams sobre la infància robada a més de 300.000 nens a tot el món a causa dels conflictes armats.
L'alumnat de 2n curs de comerç internacional i gestió del transport de l'Institut Joan Brossa de Barcelona ha dut a terme un projecte sobre Comunicació no verbal amb el Lycée Pierre Mendes France en el marc dels Ajuts a l'Aprenentatge Actiu d'idiomes.
En el bloc del projecte els alumnes volen compartir aquesta experiència tan enriquidora i els videos que han elaborat sobre la comunicació no verbal tot participant en un projecte que els ha permès millorar la seva competència lingüística, treballar en equip i reforçar el sentiment de pertinença com a ciutadans europeus.
El Marc europeu comú de referència per a l'aprenentatge, l'ensenyament i l'avaluació de les llengües (MECR), segons les recomanacions del Consell d'Europa, estableix uns descriptors comuns per a l'ensenyament, l'aprenentatge i l'avaluació dels coneixements de llengües.
La base comuna que proporciona permet comparar proves de llengua elaborades per diferents organismes i establir correspondències entre els certificats de coneixement de llengua i els nivells de competència lingüística que estableix el Marc.
Aquí presentem informació sobre alguns dels certificats en llengua francesa i organismes on obtenir-los.
5a edició d'aquest trobada professional destinada a enfortir i actualitzar les competències del professorat de francès i en francès per a una educació de qualitat.
Aquest lloc web, creat l'any 1996, és el lloc oficial de l'Agència de promoció del FLE - Agència professional dels centres de francès a França.
Operador històric del francès llengua estrangera (FLE), l'Agència de Promoció del FLE és un organisme professional independent amb la vocació de promouvoir l'oferta dels centres de francès a França, privats i públics, a prop dels públics internacionals.
El ministeri francès de l'educació Nacional i de l'ensenyament superior proposen una amplia gama de certificacions en francès llengua estrangera (diplomes i tests) per validar les competències en francès, des dels primers aprenentatges fins als nivells més avançats.
Els diplomes ( DELF i DALF) són independents i ratifiquen el domini de les quatre competències lingüístiques.
És un document personal promogut pel Consell d'Europa, en què els que aprenen o han après una llengua - ja sigui a l'escola o fora d'ella - poden registrar les seves experiències d'aprenentatge de llengües i cultures i reflexionar-hi.
Consta de tres parts: passaport de llengües, biografia lingüística i dossier.
Versió electrònica del Portfoli Europeu de les Llengües per a usuaris a partir de 14 anys.
Un dels objectius del Departament d'Educació és desenvolupar i reforçar les relacions existents amb diferents entitats per tal de promoure l'ensenyament i aprenentatge de les seves respectives llengües a través de programes de mobilitat individual i de centre.
Els programes de mobilitat individual ofereixen als alumnes la possibilitat de conèixer i perfeccionar diverses llengües i d'utilitzar-les en les dimensions comunicativa, acadèmica i professional.
Es concreten en estades en immersió lingüística en un centre escolar i en una família d'acollida.
Durant un període del curs escolar, els joves s'integren en la família d'acollida i segueixen les classes en el mateix centre escolar que l'alumne aparellat.
S'ofereixen les següents mobilitats:
Catalunya-Quebec, de 3 mesos de durada (Edició 2020-2021 suspesa)
Catalunya-Acadèmies de França, de 4 a 6 setmanes de durada
Els intercanvis escolars, al seu torn, tenen com a objectiu fomentar la col·laboració entre centres educatius de Catalunya i de França..
En aquesta secció es poden trobar les dades de contacte de centres catalans i de centres francesos interessats en una col·laboració educativa entre centres i que pot incloure mobilitats de grup classe..
És un document personal promogut pel Consell d'Europa, en què els que aprenen o han après una llengua - ja sigui a l'escola o fora d'ella - poden registrar les seves experiències d'aprenentatge de llengües i cultures i reflexionar-hi.
Consta de tres parts: passaport de llengües, biografia lingüística i dossier.
Versió electrònica del Portfoli Europeu de les Llengües per a usuaris a partir de 14 anys.
Dossier didàctic amb activitats per treballar els set contes de la col·lecció Wise Foxes.
Els temes i els continguts d'aquests contes segueixen el que marca el currículum oficial per a l'ensenyament d'anglès a l'educació primària i permeten als infants acostar-se al lèxic i a les estructures lingüístiques a partir de situacions i temes que els resulten propers.
Publicacions digitals de l'Oficina de Programes d'Informació Internacional del Departament d'Estat d'Estats Units.
Activitats elaborades pels Auxiliars de conversa que participen en el Programma d'Auxiliars de Conversa de Catalunya.
RESOLUCIÖ de 25 d'abril de 2014, per la qual es convoquen ajuts destinats a alumnes de sisè curs d'Educació Primària i segon curs d'Educació Secundària Obligatòria per al desenvolupament d'un Programa d'Immersió Lingüística durant la tardor de 2014.
Presentació de sol·licituds: quinze dies hàbils a comptar des de la publicació al BOE (19 de maig de 2014).
Projecte que compta amb cinc anys d'implementació i amb la participació d'una quarantena de centres de diverses poblacions de l'àmbit territorial del Baix Llobregat.
L'objectiu principal és afavorir l'intercanvi entre alumnat de diferents etapes educatives i donar suport a la millora de l'expressió oral en llengua anglesa, per tal de facilitar l'accés a entorns plurilingües i pluriculturals a l'alumnat.
Fitxa descriptirva de l'experiència.
El projecte Public Art s'adreça a l'alumnat del cicle superior de primària, l'ESO i el batxillerat i té per objecte crear un recull d'informació sobre obres d'art públic d'arreu del món.
El projecte té dimensió internacional i la llengua de treball és l'anglès.
Projecte realitzat entre dues classes del primer cicle de primària, una de l' Escola Sant Jordi de Mollet del Vallès i l'altra a Viena (Àustria), al voltant dels hàbits alimentaris, d'higiene personal i de salut.
Les tasques realitzades per l'alumnat d'ambdós centres es van coordinar des de l'àrea d'anglès i es van articular a través de Second Life i Skype.
Projecte audiovisual en anglès dins del PELE de l' institut Sòl de Riu d'Alcanar, per impulsar l'ús de la llengua oral de l'alumnat prenent com a tema central el seu propi entorn.
El centre ha comptat amb un auxiliar de conversa.
L'institut Cirviànum de Torelló, dins de les activitats previstes en el PELE, organitza cada curs una Alumni conference.
Es tracta d'un col·loqui entre l'alumnat de batxillerat i dels darrers cursos de l'ESO amb ex-alumnes del centre que han realitzat part dels seus estudis superiors o han desenvolupat la seva professió a l'estranger.
Blue Mango Theatre ofereix a centres escolars, tant de primària com de secundària, activitats de mostreig de les seves obres de teatre.
Time Travellers, per l'alumnat de primària, i Dracula o Murder Mystery, per l'alumnat de secundària, són algunes de les obres representades en aquestes activitats de mostreig gratuïtes.
Les sessions de Ceilidh permeten a l'alumnat i el professorat de gaudir d'una nova activitat de dansa en un entorn d'immersió cultural i lingüístic que facilita la pràctica de la llengua i la interacció social.
El professorat de llengua anglesa pot gaudir cada curs d'un tast de cultura escocesa amb sessions gratuïtes de Ceidlidh i de cançons tradicionals ofertes per David Vivanco.
La companyia Clever Pants ofereix mostres de la seva programació teatral als centres educatius.
Sidneyrella, per cicle inicial i mitjà o Camp Mosquito, per cicle superior, són alguns dels seus espectacles més exitosos.
També ofereixen representacions per Educació Secundària i Batxillerat.
Accions de dinamització cultural en col·laboració amb empreses, organismes i entitats.
Connect-US és el programa del Consolat General dels Estats Units de Barcelona, en col·laboració amb el Departament d'Ensenyament, que potencia l'anglès com a eina d'aprenentatge i promou una millor comprensió dels Estats Units, la seva societat, la història i els valors entre els estudiants de Catalunya a través d'activitats i xerrades
Per més informació contacteu amb [EMAIL]
Ilan Stavans, escriptor, assagista, crític i un dels màxims coneixedors de la cultura llatina als Estats Units ha fet una xerrada a la Biblioteca Fort Pienc sobre el fenomen de l'Spanglish a l'alumnat de Batxillerat de l' Institut Joanot Martorell d' Esplugues de Llobregat.
Erin Babinsky, llicenciada en psicologia per la Universitat d'Oxford i becària Fulbright ha donat una conferència a l'alumnat de Batxillerat de l' Institut Torrent de les Bruixes de Badalona sobre neurocicència.
Kat Lee, llicenciada en biologia per la Universitat d'Standford ha donat una conferència sobre medicina regenerativa a l'alumnat de Batxillerat de l' Institut El Calamot de Gavà.
Erika Lampert, estudiant de neurociència i química a la Universitat de Duke de Carolina del Nord ha fet una xerrada sobre la percepció ocular a l'alumnat de Batxillerat de l' Institut Icària de Barcelona.
Segona edició del Festival de Cinema Independent Nord-Americà de Barcelona amb la col·laboració del Consolat General dels Estats Units a Barcelona.
Data: del 19 al 22 de febrer de 2015
El passat 4 de març, alumnes de 2n de batxillerat de l' Institut Pau Claris de Barcelona van visitar el Consolat General dels EUA a Barcelona.
En la seva visita van poder parlar amb la cònsol general, Sra.
Tanya C. Anderson, que els va parlar sobre el rol i la història del consolat dels EUA a Barcelona i les funcions dels diplomàtics.
L'English Day és una activitat d'intercanvi d'experiències entre centres, entre professorat i entre alumnat d'una mateixa zona.
L'English Day es va celebrar per primera vegada a Santa Coloma de Farners, i posteriorment altres territoris han organitzat també aquesta jornada a la seva zona.
En aquesta pàgina trobareu una mostra d'experiències.
El 13 de juny va tenir lloc el "2nd Acting together" a l'Auditori Barradas de l'Hospitalet de Llobregat.
Aquest any van participar 240 alumnes de la ciutat en la trobada.
Les actuacions teatrals van ser la cloenda del Seminari de Llengües Estrangeres de l'Hospitalet de Llobregat amb la participació dels següents centres educatius:
El 17 de juny va tenir lloc la Jornada de Cloenda del Seminari de Llengües Estrangeres de Granollers amb la presentació de l'English Day que organitzen i que compta amb la participació de l'alumnat dels següents centres educatius:
M. Teresa Pujol i va finalitzar amb una xerrada-conferència a càrrec de la Sra.
Neus Lorenzo, Cap del Servei de Llengües Estrangeres del Departament d'Ensenyament.
A ctivitat de dinamització amb alumnes de segon nivell de CS de Primària organitzada pel Servei Educatiu Selva I i els especialistes d'anglès de diferents centres escolars de la zona, que culmina en una jornada a Santa Coloma de Farners amb múltiples tallers i activitats.
La jornada es completa amb una representació teatral a càrrec d'una companyia professional al Teatre Catalunya de la localitat.
L' escola Teresiana de Tarragona ha celebrat la III English Week portant l'anglès més enllà de les aules durant una setmana amb l'organització d'activitats diverses com obres de teatre, tallers, cançons i pel·lícules tant per l'alumnat de primària com de secundària.
L'English Day La Garrotxa és una acció consolidara a la zona en la qual participen 10 escoles de la comarca que organitzen una diada que consisteix en la realització d'activitats i jocs en anglès durant el matí i en la representació de l'obra de teatre English People In England, dirigida per Joan Fluvià, a la tarda.
La posada en escena d'una obra teatral en anglès és una activitat molt ben valorada per l'alumnat de la zona.
Arran de l'experiència teatral d'aquesta jornada i a petició del propi alumnat, va sorgir la mostra de teatre de secundària que permet donar-hi continuïtat un cop arriben a l'institut.
S'obre convocatòria de presentació per a la 9a edició del nostre concurs per a alumnes d'ESO, en col·laboració amb el suport de la Generalitat de Catalunya i la col·laboració de Macmillan.
El text pel Trinity Shakespeare Theatre Competition per l'any acadèmic 2019-2020 es: 'A Midsummer Night's Dream' (El somni d'una nit d'estiu).
Es tracta d'un material que serà de gran utilitat per a qualsevol classe d'anglès.
Les línies generals del concurs continuen sent les mateixes, podeu consultar-les a les bases.
També hi podeu consultar els premis pels guanyadors.Teniu fins al 31 d'octubre de 2019 per inscriure l'escola.
Durant el mes d'octubre, farem tallers per ajudar-vos a preparar l'obra.
Animeu-vos a participar, serà una experiència molt enriquidora pels vostres alumnes, i comptem amb grans premis pels finalistes!
The Fonix és un concurs escolar d'expressió oral i en públic en llengua anglesa, dissenyat per afavorir l'aprenentatge d' aquest idioma dels alumnes de primària, secundària i batxillerat.
La participació en el concurs es fa exclusivament a través del centre on l'alumne està matriculat i la participació és totalment gratuïta.
Inscripcions a partir del dia 6 de novembre de 2019.
Repàs força exhaustiu de la situació de les llengües de l'Estat espanyol: espanyol, català, gallec, basc, occità d'Aran, aragonès i bable/asturià.
Estudi del contacte de l'espanyol amb altres llengües, tant de la península Ibèrica, com d'Amèrica i Àfrica (Guinea Equatorial).
Cal dir que s'inclouen les relacions entre l'espanyol i llengües com l'italià o el portuguès a Amèrica.
Vocabulari comparat entre les variants de l'espanyol parlades a banda i banda de l'Atlàntic.
Aproximació, mitjançant mapes i gràfics, a la situació de l'espanyol arreu del món, des de diversos punts de vista (econòmic, educatiu, històric...).
També es fa esment a la diversitat lingüística del món i de la península Ibèrica.
Descripció de la situació sociolingüística i de les característiques lingüístiques de l'espanyol a Estats Units, Mèxic, Amèrica Central, Veneçuela.
També es comenten els criolls de l'Amèrica Central.
Repàs a l'expansió (i, a voltes, retrocés) de l'espanyol bàsicament a Filipines, Oceania i Estats Units.
Conté estudis diversos sobre les característiques del castellà parlat als territoris de parla catalana (Catalunya, Illes Balears i País Valencià) i sobre alguns aspectes de la situació sociolingüística en aquests territoris.
Document d'orientacions per a la millora de l'ortografia tant en llengua catalana com castellana per a l'etapa d'educació secundària obligatòria.
Aplicació multilingüe que conté un 20.000 entrades amb més de 30.000 definicions extretes de la base de dades lexicogràfica d'Enciclopèdia Catalana.
Conté també quatre diccionaris bilingües inversos: castellà-català, anglès-català, francès-català i alemany-català.
Lloc web creat i mantingut per l' Instituto Cervantes d'Espanya per contribuir a la difusió de la llengua española i les cultures hispàniques
Falsos Amics és una aplicació que presenta a l'usuari parelles de paraules semblants en dues llengües que tenen significats no coincidents en aquestes llengües, els populars falsos amics que ben sovint confonen els aprenents d'idiomes.
Les llengües que tracta són el català, l'espanyol, el francès, l'italià, el portuguès i el romanès.
L' Aula Virtual de Español de l'Instituto Cervantes és un entorn didàctic que ofereix cursos per aprendre espanyol per Internet.
Recull sistemàtic d'informació sobre 1.264 llengües estructurada en forma de fitxa de diccionari.
Hi trobareu el nom de les llengües en català, àrab, gal·lès, alemany, anglès, espanyol, basc, francès, gallec, guaraní, italià, japonès, neerlandès, occità, portuguès, rus, suahili, amazic i xinès, i en la llengua mateixa de què es tracti.
Igualment aplega informació sobre la filiació lingüística, el lloc on es parlen, la seva situació sociolingüística, vitalitat, alguns aspectes històrics, etc.
Recursos gramaticals, motfològics i lèxics que ofereix l'Acadèmia Occitana.
Recull de publicacions sobre la llengua i la literatura occitanes.
Eina interactiva amb informació cartogràfica actualitzada sobre llengües i un ampli ventall d'activitats didàctiques.
Adreçat a l'educació primària i secundària.
Ofereix cursos d'occità per correspondència.
S'hi pot accedir a una gramàtica d'iniciació i a tot un curs de literatura, a més de nombroses fitxes de presentació d'autors que es pot descarregar lliurament.
Vil·la Joana és la darrera casa que va acollir l'escriptor Jacint Verdaguer.
Avui és alhora memorial i casa de la literatura: un espai que reivindica el valor de la paraula literària a través de la seva figura.
L'escriptor esdevé l'eix que permet presentar la realitat de Barcelona com a ciutat literària i el fenomen de l'experiència literària universal.
Consulteu el calendari de visites comentades, activitats i tallers per a escolars i altres activitats.
Diccionari trilingüe català-castellà-anglès, que presenta 120 termes científics definits i il·lustrats per nens i nenes de 5 a 8 anys.
Obra col·lectiva coordinada per Rosa Estopà, professora de la Universitat Pompeu Fabra i publicada pel TERMCAT.
Ruta cultural, a peu, entorn dels episodis més rellevants de la vida i l'obra de Pompeu Fabra.
Recurs per treballar la llengua oral a l'escola.
Presenta un recull de situacions comunicatives amb la finalitat de fomentar la interacció entre els alumnes.
La tècnica utilitzada és el joc de rol.
S'adreça als alumnes de cicle mitjà i superior en contextos d'immersió lingüística.
Document d'orientacions per a la millora de l'ortografia tant en llengua catalana com castellana per a l'etapa d'educació secundària obligatòria.
Col·lecció d'informes, elaborats per la Direcció General de Política Lingüística, que contenen les actuacions més rellevants en matèria de política lingüística realitzades durant l'any en qüestió i tot un seguit de dades que permeten conèixer la situació de la llengua catalana en diversos àmbits de la societat.
Strubell i Trueta, Miquel; Andreu Barrachina, Llorenç; Sintes Pascual, Elena (coordinadors)
Butlletí núm. 11, 29 de desembre de 2012
Descripció: Té per objectiu mostrar al gran públic no especialitzat, des d'una visió científicament fonamentada, dades per a la reflexió i la valoració del model educatiu català, un model d'èxit, un model aplaudit pel Consell d'Europa i altres organismes internacionals, que, a més, no segrega als estudiants en funció de la seva llengua i que garanteix la cohesió social.
Cada autor ha donat resposta, mitjançant dades empíriques, a una de les preguntes plantejades.
És la versió digital del llibre del mateix títol publicat per la Càtedra de Multilingüisme UOC.
Descripció: Informe de l'ensenyament de i en llengua catalana als territoris de parla catalana de l'Estat espanyol.
Descripció: La situació de la llengua catalana, de difícil parangó amb altres realitats lingüístiques del nostre entorn, és objecte d'anàlisis i de reflexions des de diversos nivells i disciplines.
Les institucions públiques i també organismes socials de base sectorial han anat creant els darrers anys eines i instruments a través dels quals es difonen i s'avaluen informacions i dades sobre l'estat del català.
En aquest context, el present Informe (2012) recull les dimensions demogràfiques, polítiques, jurídiques, econòmiques i socials de l'idioma.
Descripció: Presenta més d'un centenar de casos de famílies plurilingües a Catalunya, a Mallorca i a la plana de Castelló, especialment nuclis familiars on conviuen el castellà i el català.
Deu investigadors de quatre universitats (UB, UAB, URL i UIB) mostren quines llengües es parlen a casa i, sobretot, per quines raons.